Uuno Turhapuro – This Is My Life

Uuno Turhapuro – This Is My Life on vuonna 2004 ensi-iltansa saanut Uuno Turhapuro -elokuva, joka on tehty Spede Pasasen muistoksi. Elokuva on Uuno Turhapuro -elokuvasarjan 20. ja viimeinen osa. Toisin kuin useimmissa muissa Turhapuro-elokuvissa, This Is My Lifessa Uunolla ei ole yllä perinteistä asuaan verkkopaitaa, pussihousuja ja pitkää vaaleaa berberiä, vaan kotioloissa hänellä on yllään sininen verkkapuku ja muualla tumma miesten puku. Perinteiseen asuunsa Uuno kuitenkin pukeutuu jälleen elokuvan päättävässä loppukohtauksessa, jossa hänen hahmonsa muistuttaa 1980-luvun alun Uunoa. Edellisessä Johtaja Uuno Turhapuro – pisnismies -elokuvassa Tapio Hämäläisen esittämän vuorineuvos Tuuran korvasi Heikki Nousiainen. Tähän elokuvaan Hämäläinen oli saatu kuitenkin houkuteltua takaisin, tosin hänen roolinsa oli tällä kertaa tavallista pienempi. This Is My Life jäi Hämäläisen, Ville-Veikko Salmisen, Marjatta Raidan, Marita Nordbergin, Helge Heralan, Simo Salmisen ja ohjaaja Ere Kokkosen viimeiseksi elokuvaksi. Elli Castrénin esittämän Unelma Säleikön roolin osuus elokuvassa on pieni kohtaus, jossa radiotoimittaja haastattelee häntä ja kyselee muistoja Uunosta. Syynä oli Ere Kokkosen mukaan se, että niin nuorekasta naamaa, kuin Castrénilla oli, ei millään voitu sijoittaa vanhainkotiin.This Is My Life -elokuvan DVD:n kommenttiraita. Elokuva oli vuoden 2004 kolmanneksi katsotuin kotimainen elokuva katsojamäärällään 145 000. ==Juoni== Uuno naamioituu vanhukseksi ja soluttautuu rikkaille tarkoitettuun vanhainkotiin, jossa appiukko ja anoppikin viihtyvät. Talon valmis ruokapöytä houkuttelee aina nälkäistä Uunoa, mutta kuinka ollakaan: ruoka-aika ei koskaan osu Uunon kohdalle. Samaan aikaan vanhainkodissa talonmiehenä työskentelevä Sörsselssön ilmoittaa Uunon television This is My Life -kilpailuun, jossa kilpailijat kertovat omasta elämästään katsojien äänestäessä heidät ilta illan jälkeen jatkoon tai ulos ohjelmasta. Vanhainkodin asukkaat seuraavat televisiosta, kuinka Uuno kertoo juontajalle elämäkertansa. Uunosta tulee hetkessä koko Suomen kansan rakastama, mutta tuotantoyhtiö manipuloi äänestystuloksen ja Uuno on vaarassa pudota kilpailusta. Uunosta on kuitenkin tullut niin suosittu, että tuotantoyhtiö lopulta taipuu ja hän voittaa kilpailun. == Näyttelijät == === Esiintyjät === === Arkistokatkelmissa mukana === == Tekijät == * Ohjaus: Ere Kokkonen * Käsikirjoitus: Ere Kokkonen * Tuottaja: Anna-Maija Kokkonen * Kuvaus: Jari Mutikainen * Leikkaus: Pekka Lampela * Äänitys: Pekka Lampela * Musiikki: Olli Ahvenlahti & Jaakko Salo * Lavastus: Vesa Tapola * Puvustus: Leena Honkasalo * Maskeeraus: Marjut Samulin * Apulaistuottaja: Petteri Kallela * Apulaisohjaaja: Anne Wahlström * Ääniassistentti: Tomi Nuotio * Maskiassistentit: Pirjo Leino, Sanna Iivonen & Eeva Ratalahti * Pukuassistentti: Maria Alatalo * Järjestäjä: Jore Jalasti * Kuljetukset: Tapio Karjalainen * Kuvaussihteeri: Jenni Loiri * Valaisija: Kimmo Tolvanen * Kamera-assistentti: Jan Granström * Grip: Riku Roimu * Valomiehet: Aki Karppinen & Ville-Veikko Helenius * Studiovalot: Helge Nieminen * Härskin patsas: Juhani Rytkölä * Musiikin äänitys: Tapio Pennanen (Sonic Pump Studios Oy) * Muusikot: Jari Nieminen, Risto Salmi, Miri Miettinen, Hannu Rantanen, Nina Tapio & Olli Ahvenlahti * On-line: Jani Helminen (HD-Post Oy) * Trikkityöt: Martin Jäger * Värimääritys: Pasi Mäkelä * Filmitulostus: Tommi Gröhn * Kuvankäsittelyn valvonta: Jukka Kujala (Generator Post Oy) * Miksaus: Peter Nordström (Meguru Film Sound Oy) * Studiolavasteet: Pétreo Oy, MTV Oy & MTV3 * Kuvaustekniikka: Angel Films Oy * Tuotantoyhtiö: Ere Kokkonen Oy, 2004 == Tuotanto == Uuno Turhapuro -elokuvien isän Spede Pasasen kuoltua syyskuussa 2001 päättivät Vesa-Matti Loiri ja Ere Kokkonen, että uusia Turhapuroja ei ilman Pasasta tehdä. Mutta kun aikaa oli kulunut, päättivät he tehdä sittenkin vielä yhden, viimeisen Turhapuro-elokuvan Spede Pasasen muistoksi. Elokuvan juoni perustuu Speden ja Ere Kokkosen yhteiseen ideaan Uunosta vanhainkodissa. Elokuvaan on käytetty runsaasti arkistomateriaalia vanhoista Turhapuro- elokuvista. Speden esittämä Härski Hartikainen on mukana elokuvassa vanhan materiaalin muodossa sekä loppukohtauksessa, jossa Uunon, Härskin ja Sörsselssönin nuoret hahmot kävelevät kohti auringonlaskua sijaisnäyttelijöiden esittäminä. Elokuvassa on tekijänoikeudellisista syistä vanhaa materiaalia vain Kokkosen omista ohjauksistaPajukallio, Arto: Elokuvat, Uuno Turhapuro – This is my Life.. Elokuva kuvattiin 22. huhtikuuta ja 21. toukokuuta 2004 välisenä aikana. == TV-esitykset == Päivämäärä Kanava Katsojamäärä 25.12.2006 MTV3 1 009 000 10.8.2008 MTV3 30.1.2011 MTV3 10.3.2013 MTV3 21.12.2015 MTV3 28.2.2016 MTV3 352 000 ==Lähteet== == Aiheesta muualla == * Uuno Turhapuro tulee vielä kerran) . Ilta-sanomat 24.2.2004. this is my life Luokka:Vuoden 2004 suomalaiset elokuvat Luokka:Ere Kokkosen ohjaamat elokuvat